# Brigades de la Resistència Nacional

Les Brigades de la Resistència Nacional (àrab: كتائب المقاومة الوطنية, Katāʼib al-Muqāwama al-Waṭaniyya), també conegudes com a Forces del Màrtir Omar Al-Qassim, són el braç armat del Front Democràtic per a l'Alliberament de Palestina que opera a Gaza mitjançant una guerra de guerrilles. Abu Khaled és un dels seus comandants.

## Història

Es va formar el 1969 però es va establir a finals de setembre de 2000. El grup va ser conegut inicialment com a Brigades de l'Estrella Roja, abans de ser rebatejat com a Brigades de la Resistència Nacional Palestina durant la Segona Intifada. Estan compromesos amb una política de no intervenció en els afers interns de qualsevol país àrab.
L'agost de 2001, Amin Abu Hatab, de 26 anys, i Hisham Abu Jamus, de 24, van dur a terme un atac contra una base de l'exèrcit israelià i van matar tres soldats israelians. El 2005 es van reorganitzar abans de la desvinculació israeliana de Gaza i van participar en el llançament de coets i morters contra zones israelianes dins de les fronteres de la Franja de Gaza.
L'octubre de 2007 van signar un acord amb altres faccions palestines, incloses les Brigades dels Màrtirs d'al-Aqsa de Fatah, i entre 2010 i 2011 van dur a terme atacs amb el Gihad Islàmic palestí. El 26 de setembre van bombardejar Sederot amb les Brigades dels Màrtirs d'al-Aqsa, com a resposta als crims israelians contra els palestins a Cisjordània i Gaza. El maig de 2017 van realitzar un exercici conjunt amb les Brigades Abdel Qader al-Husseini en un lloc d'entrenament militar a la Franja de Gaza per mostrar noves tàctiques d'artilleria i míssils.
El 30 de març de 2018, 'Abd al-Qader Mardi i Suliman al-Hawajri, membres de les Brigades de la Resistència Nacional, van ser assassinats durant la Gran Marxa del Retorn, malrat no haver participat en les hostilitats. El 2020 van ampliar la seva presència digital i van promoure la seva activitat militant a Telegram. El maig de 2021 van llançar coets sobre Sufa, en territori israelià.
El febrer de 2023, van anunciar que havien bombardejat els assentaments israelians propers a la Franja de Gaza en resposta als atacs israelians, i l'abril van bombardejar la ciutat d'Ascaló. Van participar també en la guerra d'Israel i la Franja de Gaza contra les forces israelianes i les seves tropes es van unir a l'operació llançada per Hamàs. El 7 d'octubre van afirmar haver perdut tres combatents i el 8 d'octubre es van enfrontar amb les Forces de Defensa d'Israel a Kfar Aza, Be'eri i Kissufim dins les fronteres d'Israel.

## Referències

* ↑ «NATIONAL RESISTANCE BRIGADES – DFLP» (en anlès). ECFR. [Consulta: 19 novembre 2023].
* ↑ «Infographic: Military Branches of the Palestinian Resistance» (en anglès). Islamic World News, 18-05-2021. [Consulta: 19 novembre 2023].
* ↑ «No room for IS» (en anglès). DW, 04-02-2015. [Consulta: 18 novembre 2023].
* ↑ «Gaza’s armed groups gear up for next fight with Israel» (en anglès). Middle East Eye, 24-03-2015. [Consulta: 19 novembre 2023].
* ↑ «The Democratic Front for the Liberation of Palestine – DFLP» (en anglès). palquest.org. [Consulta: 19 novembre 2023].
* 1 2 «BACKGROUNDER: DEMOCRATIC FRONT FOR THE LIBERATION OF PALESTINE» (en anglès). Camera, 12-04-2019. [Consulta: 18 novembre 2023].
* ↑ «DFLP brigades 'disappointed' by Hamas stance at march» (en anglès). Islam Times, 08-09-2013. [Consulta: 19 novembre 2023].
* ↑ «Radical Palestinian Group Previously Had Kept Low Profile in Clashes» (en anglès). Voa News, 07-10-2009. [Consulta: 19 novembre 2023].
* ↑ «DFLP chief vows more attacks against Israel» (en anglès). Gulf News, 27-08-2001. [Consulta: 19 novembre 2023].
* ↑ «A who’s who of fighters in Gaza – IRIN news article» (en anglès). ONU. [Consulta: 19 novembre 2023].
* ↑ «Palestinian resistance factions continue to shell Sdirot» (en anglès). Agència de Notícies de Kuwait, 26-09-2007. [Consulta: 19 novembre 2023].
* ↑ «Palestinian resistance brigades conduct joint military exercise in Gaza» (en anglès). Middle East Observer, 07-05-2017. Arxivat de l'original el 2023-11-30. [Consulta: 19 novembre 2023].
* ↑ «Palestinian minors killed by Israeli forces - Gaza Strip» (en anglès). statistics.btselem.org. [Consulta: 19 novembre 2023].
* ↑ «"الديمقراطية" تشيّع جثمان الشهيد عبد القادر الحواجري» (en àrab). Palsawa, 31-03-2018. [Consulta: 19 novembre 2023].
* ↑ «The DFLP and the Resistance Brigades promote militant activity on Telegram» (en anglès). Long War Journal, 14-01-2020. [Consulta: 19 novembre 2023].
* ↑ «Israeli army strikes Palestinian factions' sites in Gaza» (en anglès). AA, 02-02-2023. [Consulta: 19 novembre 2023].
* ↑ «أبو خالد" الناطق العسكري لكتائب المقاومة الوطنية (قوات الشهيد عمر القاسم) الجناح العسكري للجبهة الديمقراطية لتحرير» (en àrab). Alhourriah, 08-10-2023. Arxivat de l'original el 2023-10-08. [Consulta: 19 novembre 2023].
* ↑ «National Resistance Brigades: Our fighters are still in multiple areas inside our 48 territories and are engaged in violent confrontations with enemy forces.» (en anglès). Almayadeen, 10-10-2023. [Consulta: 19 novembre 2023].
* ↑ «Palestinian militias back Hamas against Israel» (en anglès). Prensa Latina, 07-10-2023. [Consulta: 19 novembre 2023].
* ↑ «خلال بيان لها قبل قليل.. كتائب المقاومة الوطنية (قوات الشهيد عمر القاسم) الجناح العسكري للجبهة الديمقراطية» (en àrab). Alhourriah, 08-10-2023. Arxivat de l'original el 2023-10-08. [Consulta: 19 novembre 2023].
* ↑ «Al-Qassam fighters engage IOF on seven fronts outside Gaza: Statement» (en anglès). Almayadeen. Arxivat de l'original el 2023-10-08. [Consulta: 19 novembre 2023].